A, C, E, D, B, K.
Не, това не е някаква объркана азбука.
Това са витамини и точно както буквите изграждат думи,
те изграждат блокове, които поддържат тялото.
Витамините са нужни органични съединения, които поемаме в малки количества,
за да продължаваме да функционираме.
Те са строителите, защитниците и техниците на тялото,
които му помагат да изгради мускули и кости, да използва веществата,
да получава и използва енергията и да лекува раните.
Ако не сте убедени, че витамините са полезни,
сетете се колко са го били загазили моряците,
които нямали продукти богати на витамини.
Хващали скорбут.
Но, витамин С, изобилстващ в плодовете и зеленчуците,
бил простия лек за това заболяване.
Докато бактериите, гъбичките и растенията произвеждат свои витамини,
нашите тела не могат, затова трябва да ги набавяме от други източници.
Как тялото си набавя витамини отвънка тук вътре?
Това зависи от формата, която тези вещества приемат.
Витамините са два типа:
мастноразтворими и водоразтворими,
а разликата между тях определя как тялото
транспортира и съхранява витамините, и се отървава от излишъка.
Водоразтворимите са витамин С
и витамините В Комплекс, които са съставени от осем различни типа,
всеки от които прави нещо уникално.
Разтварят се във воднистите части на плодове, зеленчуци и зърнени храни.
Това означава,че преминават през тялото относително лесно.
Веднъж попаднали в системата, тези храни се смилат
и витамините в тях се поемат направо от кръвообръщението.
Тъй като кръвната плазма е на водна основа,
на водоразтворимите витамини С и В се прави път
и те се движат свободно в тялото.
За мастноразтворимите витамини, разтворими в мазнини
и намиращи се в храни като млечните продукти, маслото и видове олио,
пътуването в кръвта е малко по-авнтюристично.
Тези витамини си проправят път през стомаха и червата,
където киселинно вещество наречено жлъчка тече от черния дроб,
разкъсва мазнината и я подготвя за абсорбиране през чревната стена.
Понеже мастноразтворимите витамини не могат да използват воднистата кръвна природа,
имат нужда от нещо друго, което да ги раздвижи,
и което идва от протеините, които се закрепват за витамините и като куриери
транспортират мастноразтворимите витамини в кръвта и тялото.
Тази разлика между водноразтворимите и мастноразтворимите витамини
определя не само как те попадат в кръвта,
но и как се съхраняват или отхвърлят от тялото.
Способността на системата да прекарва водноразтворимите витамини
през кръвообръщението така лесно
значи, че повечето от тях също така лесно преминават през бъбреците.
Затова, повечето водноразтворими витамини
трябва да се приемат всеки ден чрез храната, която ядем.
Но, мастноразтворимите витамини са издръжливи,
защото може да се складират в черния дроб и мастните клетки.
Тялото се отнася с тези части като с килерче,
съхранява витамините там и ги разпределя на дажби щом е нужно,
което значи, че не бива да се претоварваме с този тип витамин,
защото, тялото като цяло е добре запасено.
Веднъж щом сме разбрали реда на транспорт и съхранение,
оставяме витамините да вършат работата, която на първо място са отишли да вършат.
Някои, като много от витамините В Комплекс изграждат коензими,
чиято работа е да помагат на ензимите да освобождават енергията от храната.
Тогава други витамини В помагат на тялото да използва тази енергия.
От витамин С, добивате способността да се борите с инфекция и създавате колаген,
вид тъкан, която формира костите и зъбите и заздравява раните.
Витамин А образува бели кръвни телца, важни за защитата на тялото,
оформя костите и подобрява зрението като контролира очните клетки
Витамин D събира калций и фосфор, за да образуваме кости,
а витамин Е работи като антиоксидант,
премахва елементи в тялото, които могат да увредят клетките.
Накрая, от витамин К, получаваме способността на кръвта да се съсирва,
защото подпомага образуването на протеините, които вършат работата.
Без това разнообразие от витамини,
хората страдат от видове недостатъчност, и това причинява куп проблеми,
като умора, увреждане на нервите, сърдечни разтройства,
или заболявания като рахит и скорбут.
От друга страна, прекалено много от всеки витамин може да отрови тялото,
и ето откъде идва митът, че да се заредиш с добавки е страхотна идея.
В действителност всичко се свежда до точния баланс
и до това да ударите витаминения джакпот.